Femmes Magazine
Femmes Magazine ass eng lëtzebuergesch gratis Fraenzäitschrëft, déi 2000 vun de Schwëstere Maria Pietrangeli a Patricia Sciotti gegrënnt gouf an exklusiv op eng weiblech Lieserschaft ausgeriicht ass.

D'Zäitschrëft ass gratis a kënnt eemol am Mount eraus. An hirer Ufänkszäit louch hir Oplo bei 10.000 Stéck, déi 2012 awer bis op 20.200 Exemplairë geklomme war, an déi a Salle-d'Attenten, bei Coifferen a Schéinheetssalonen an an iwwer 120 Plaze am Land, wou vill Leit passéieren, verdeelt gëtt.

Femmes Magazine ass op Franséisch, d'Artikelen handelen ënner anerem iwwer Moud, Schéinheet, Iessen, Kultur oder si Portraiten oder Reportagen.

D'Redaktioun huet hire Sëtz an der Rue Ermesinde an der Stad.

Kuckt och 
 Lëscht vun Zeitungen an Zäitschrëften zu Lëtzebuerg

Um Spaweck 
 Homepage
 Facebook

Zäitschrëften zu Lëtzebuerg
Gratiszeitungen